
Narva Linnavolikogu 11.10.2000 otsuse nr 164/21

„Elamutes paiknevate mitteeluruumide erastamisele mittekuuluvaks kuulutamine” muutmine (Kose 1a elamus asuva mitteeluruumi osas)

1. Asjaolud ja menetluse käik

Narva Linnavalitsuse 14.07.1999 korralduse nr 1664-k alusel sõlmiti Narva Tšernobõli AEJ Avarii Likvideerijate Liiduga (registrikood 80025801) 01.09.1999 linnavara tasuta kasutamise leping nr 2/557-b Narvas Kose 1a elamus asuva mitteeluruumile M2, üldpind 137,3 m2. Nimetatud mitteeluruum anti Narva Tšernobõli AEJ Avarii Likvideerijate Liidule tähtajatult kasutusse liidu rehabilitatsioonikeskuse korraldamiseks.

Kose 1a elamus asuv mitteeluruum M2 on Linnavara- ja Majandusameti bilansis korteriomandina, bilansiline maksumus: maa – 3 600 krooni, mitteeluruum – 460 000 krooni. 

Narva Linnavolikogu 11.10.2000 otsusega nr 164/21 tunnistati Narvas Kose 1a elamus asuv mitteeluruum M2, üldpinnaga 137,3 m2, erastamisele mittekuuluvaks seoses sotsiaalvajadusteks kasutamisega. 

Narva Linnavalitusele laekus Narva Tšernobõli AEJ Avarii Likvideerijate Liidu juhatuselt 27.06.2008 taotlus, milles palutakse maha võtta mitteeluruumi M2 (inventariseerimisplaanil pos 11-21) erastamise piirang.

Juhul, kui Narva Linnavolikogu 11.10.2000 otsus nr 164/21 tunnistatakse antud mitteeluruumi osas kehtetuks, võib mitteeluruumi erastada ainult mitteeluruumide erastamise seaduse § 5 lg 4 sätestatud viisil, s.o avalikul enampakkumisel.

Narva Tšernobõli AEJ Avarii Likvideerijate Liit teatas Linnavara- ja Majandusametile, et kavatseb osaleda eelnimetatud mitteeluruumi erastamiseks korraldataval avalikul enampakkumisel üldistel alustel.

Narva Tšernobõli AEJ Avarii Likvideerijate Liidu taotlus oli arutusel Narva Linnavalitsuse linnavarakomisjoni 03.06.2008 istungil (protokoll nr 6). Komisjon pidas võimalikuks rahuldada Narva Tšernobõli AEJ Avarii Likvideerijate Liidu taotlus Narvas Kose 1a elamus asuva mitteeluruumi M2 (inventariseerimisplaanil pos 11-21), üldpinnaga 137,3 m2, erastamise piirangu mahavõtmiseks ning tegi Linnavara- ja Majandusametile ülesandeks esitada antud küsimus Narva Linnavalitsuse istungile protokollilise otsuse vastuvõtmiseks.

2. Õiguslikud alused

Haldusmenetluse seaduse (HMS) § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusakti muutmisele. Seega võib antud linnavolikogu otsuse vastuvõtmisel arvesse võtta alljärgnevaid HMS sätteid:   

HMS § 64 lõike 2 kohaselt haldusorgan otsustab haldusakti muutmise kaalutlusõiguse kohaselt, kui seadus ei keela haldusakti muuta või ei kohusta haldusakti muuta. Sama paragrahvi lõike 3 kohaselt kaalutlusõiguse teostamisel tuleb arvestada haldusakti andmise ja haldusakti kehtetuks tunnistamise tagajärgi isikule, haldusakti andmise menetluse põhjalikkust, haldusakti kehtetuks tunnistamise põhjuste olulisust ning nende seost isiku osalemisega haldusakti andmise menetluses ja isiku muu tegevusega, haldusakti andmisest möödunud aega ning muid tähtsust omavaid asjaolusid. Kuna linn on huvitatud ülalnimetatud mitteeluruumide müügist täiendava tulu saamiseks ning Narva Tšernobõli AEJ Avarii Likvideerijate Liit ise on huvitatud ülalnimetatud linnavolikogu otsuse muutmisest, siis on kaalutlusõiguse teostamisel arvesse võetud haldusakti muutmise tagajärgi isikule, haldusakti muutmise tunnistamise põhjuste olulisust ning nende seost isiku osalemisega haldusakti muutmise menetluses ja isiku muu tegevusega.
HMS § 68 lõike 2 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal. 

HMS § 70 lõike 1 kohaselt haldusakti muutmise vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded. 

3. Otsus

3.1. Välja jätta Narva Linnavolikogu 11.10.2000 otsuse nr 164/21 „Elamutes paiknevate mitteeluruumide erastamisele mittekuuluvaks kuulutamine” punktist 1 mitteeluruum aadressil Kose 1a, Narva (mõtteline osa 1373/13464).

3.2. Muus osas jätta käesoleva otsuse punktis 3.1 nimetatud otsus muutmata.

4. Rakendussätted

4.1. Halduskohtumenetluse seadustiku § 9 lõike 1 kohaselt võib otsust vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

4.2. Otsus jõustub seaduses sätestatud korras.

4.3. Narva Linnavalitsusel teha otsus teatavaks Narva Tšernobõli AEJ Avarii Likvideerijate Liidu                        
Mihhail Stalnuhhin

Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse vastuvõtmist Narva Linnavolikogu 11.10.2000 otsuse nr 164/21 „Elamutes paiknevate mitteeluruumide erastamisele mittekuuluvaks kuulutamine” muutmine (Kose 1a elamus asuva mitteeluruumi osas) vastavalt lisatud Narva Linnavolikogu otsuse eelnõule. 

2. Volitada Narva Linnavalitsuse Linnavara- ja Majandusameti Varade osakonna juhataja kohusetäitjat direktori ülesannetes Jelena Skulatšova’t antud küsimust ette kandma Narva Linnavolikogu istungil.

